Prestigioasa revistă The Atlantic îl numește pe Călin Georgescu „un nou Rasputin”. Semnalul de alarmă tras de o istorică din SUA
Într-o amplă analiză publicată în numărul din februarie al reputatei reviste americane The Atlantic, jurnalista Anne Applebaum scrie că misticismul și poziționarea anti-știință au devenit apanajul autocrațiilor de pe glob și al celor care le susțin. Iar primul exemplu al „noilor Rasputini” este chiar Călin Georgescu, câștigătorul neașteptat din primul tur al alegerilor prezidențiale din România, acum anulat.